CELEX: 62021CN0606
Language: et
Date: 2021-09-30 00:00:00
Title: Kohtuasi C-606/21: Eelotsusetaotlus, mille on esitanud Cour d’appel de Paris (Prantsusmaa) 30. septembril 2021 – Doctipharma SAS versus Union des Groupements de pharmaciens d’officine (UDGPO), Pictime Coreyre

20.12.2021   
            
            
               ET
            
            
               Euroopa Liidu Teataja
            
            
               C 513/23
            
         
      Eelotsusetaotlus, mille on esitanud Cour d’appel de Paris (Prantsusmaa) 30. septembril 2021 – Doctipharma SAS versus Union des Groupements de pharmaciens d’officine (UDGPO), Pictime Coreyre
      (Kohtuasi C-606/21)
      (2021/C 513/33)
      Kohtumenetluse keel: prantsuse
      
         Eelotsusetaotluse esitanud kohus
      
      Cour d'appel de Paris
      
         Põhikohtuasja pooled
      
      
         Kaebuse esitaja: Doctipharma SAS
      
         Vastustajad: Union des Groupements de pharmaciens d’officine (UDGPO), Pictime Coreyre
      
         Eelotsuse küsimused
      
      
                  —
               
               
                  Kas niisugust Doctipharma tegevust, nagu on kirjeldatud käesolevas kohtuotsuses ja mida teostatakse tema veebisaidil www.doctipharma.fr ja selle veebisaidi kaudu, tuleb pidada „infoühiskonna teenuseks“ Euroopa Parlamendi ja nõukogu 22. juuni 1998. aasta (1) direktiivi 98/34/EÜ tähenduses?
               
            
                  —
               
               
                  Kas sellisel juhul kuulub niisugune Doctipharma tegevus, nagu on kirjeldatud käesolevas kohtuotsuses ja mida teostatakse tema veebisaidil www.doctipharma.fr ja selle veebisaidi kaudu, 6. novembri 2001. aasta (2) Euroopa direktiivi (muudetud 8. juuni 2011. aasta direktiiviga) artikli 85c kohaldamisalasse?
               
            
                  —
               
               
                  Kas 6. novembri 2001. aasta direktiivi (muudetud 8. juuni 2011. aasta direktiiviga) artiklit 85c tuleb tõlgendada nii, et keeld, mis tuleneb rahvatervise seadustiku (Code de la santé publique) artiklite L.5125-25 ja L.5125-26 tõlgendusest ja mille kohaselt on keelatud Doctipharma tegevus veebisaidil www.doctipharma.fr ja selle veebisaidi kaudu, mida on kirjeldatud käesolevas kohtuotsuses, kujutab endast rahvatervise kaitsel põhinevat piirangut?
               
            
                  —
               
               
                  Kui vastus sellele on eitav, siis kas 6. novembri 2001. aasta direktiivi (muudetud 8. juuni 2011. aasta direktiiviga) artiklit 85c tuleb tõlgendada nii, et selle kohaselt on lubatud Doctipharma tegevus veebisaidil www.doctipharma.fr ja selle veebisaidi kaudu, mida on kirjeldatud käesolevas kohtuotsuses?
               
            
                  —
               
               
                  Kas Doctipharma tegevuse keeld, mis tuleneb tõlgendusest, mille Cour de cassation (kassatsioonikohus, Prantsusmaa) andis rahvatervise seadustiku (Code de la santé publique) artiklitele L.5125-25 ja L.5125-26, on sellisel juhul põhjendatud rahvatervise kaitsega 6. novembri 2001. aasta direktiivi (muudetud 8. juuni 2011. aasta direktiiviga) artiklit 85c tähenduses?
               
            
                  —
               
               
                  Kui vastus sellele on eitav, siis kas 6. novembri 2001. aasta direktiivi (muudetud 8. juuni 2011. aasta direktiiviga) artiklit 85c tuleb tõlgendada nii, et sellega on lubatud Doctipharma tegevus „infoühiskonna teenuse“ osutamisel?
               
            
         (1)  Euroopa Parlamendi ja nõukogu 22. juuni 1998. aasta direktiiv 98/34/EÜ, millega nähakse ette tehnilistest standarditest ja eeskirjadest teatamise kord (EÜT 1998, L 204, lk 37; ELT eriväljaanne 13/20, lk 337).
      
         (2)  Euroopa Parlamendi ja nõukogu 6. novembri 2001. aasta direktiiv 2001/83/EÜ, inimtervishoius kasutatavaid ravimeid käsitlevate ühenduse eeskirjade kohta (EÜT 2001, L 311, lk 67; ELT eriväljaanne 13/27, lk 69).